pythainlp/thai-wiki-dataset-v4 huggingface dataset:
ทิพย กรุ๊ป โฮลดิ้งส์

ทิพย กรุ๊ป โฮลดิ้งส์ หรือในอดีตคือ บริษัท ทิพยประกันภัย จำกัด (มหาชน) เป็นบริษัทประกันภัยและประกันชีวิตในประเทศไทย ก่อตั้งขึ้นเมื่อปี พ.ศ. 2494 โดยจอมพลสฤษดิ์ ธนะรัชต์ เคยมีสถานะเป็นรัฐวิสาหกิจ ในระหว่างปี พ.ศ. 2518 ถึงปี พ.ศ. 2537
ประวัติ.
ทิพยประกันภัย ก่อตั้งขึ้นเมื่อวันที่ 9 พฤศจิกายน พ.ศ. 2494 ภายใต้ชื่อ "บริษัท ประกันภัย เอเชียติ๊ก จำกัด" (ต่อมาเปลี่ยนชื่ออีกครั้งเป็น"รัชตประกันภัย" ในปี 2495)โดยจอมพลสฤษดิ์ ธนะรัชต์ ด้วยเงินลงทุนจำนวน 2,000,000 บาท มีวัตถุประสงค์เพื่อเป็นบริษัทประกันภัยแก่กิจการและสินทรัพย์ของบริษัทหลายแห่งที่จอมพลสฤษดิ์กำกับดูแลอยู่ในขณะนั้นต่อมาในปี พ.ศ. 2507 ได้มีการโอนหุ้นบางส่วนของจอมพลสฤษดิ์ กับส่วนของท่านผู้หญิงวิจิตรา ธนะรัชต์ ไปเป็นของกระทรวงการคลัง กระทั่งในปี พ.ศ. 2518 ได้มีการโอนหุ้นบางส่วนให้กระทรวงการคลัง รวมจำนวนทั้งสิ้นร้อละ 55.6 จึงส่งผลให้ทิพยประกันภัย มีสถานะเป็นรัฐวิสาหกิจในสังกัดกระทรวงการคลัง
ต่อมาในปี พ.ศ. 2537 คณะรัฐมนตรีได้มีมติให้แปรรูปบริษัทจากการเป็นรัฐวิสาหกิจมาเป็นบริษัทมหาชน เพื่อสนับสนุนนโยบายของรัฐบาลตามแผนพัฒนาเศรษฐกิจและสังคมแห่งชาติ ฉบับที่ 7 จากนั้นนับตั้งแต่วันที่ 18 ตุลาคม พ.ศ. 2538 จึงได้เปลี่ยนชื่อเป็น "บริษัทมหาชน" อย่างสมบูรณ์ โดยมีกระทรวงการคลัง ธนาคารกรุงไทย จำกัด (มหาชน) ธนาคารออมสิน และการปิโตรเลียมแห่งประเทศไทย เป็นผู้ถือหุ้นใหญ่
เมื่อวันที่ 7 กันยายน พ.ศ. 2564 บริษัท ทิพย กรุ๊ป โฮลดิ้งส์ จำกัด (มหาชน) เป็นวันแรกที่ ทิพย กรุ๊ป โฮลดิ้งส์ เข้าซื้อขายแทนหุ้นบริษัท ทิพยประกันภัย จำกัด (มหาชน)ในเดือน กรกฎาคม พ.ศ. 2567 ทิพย กรุ๊ป ได้รับการคัดเลือกเข้าดัชนี ดัชนีเซต 100
โครงสร้างผู้ถือหุ้น.
บริษัท ทิพยประกันภัย จำกัด (มหาชน) เริ่มซื้อขายหุ้นในตลาดหลักทรัพย์แห่งประเทศไทย เมื่อ 24 กรกฎาคม พ.ศ. 2539
ผู้ถือหุ้นรายใหญ่.
11 มีนาคม พ.ศ, 2568
หวัง ลั่วตัน

หวังลั่วตัน (ชื่อภาษาอังกฤษ: May Wang) เป็นนักร้องและนักแสดงชาวจีน ที่กำลังโด่งดังจากเรื่อง เว่ยจื่อฝุ จอมนางบัลลังก์ฮั่น ทางช่อง PPTV เกิดเมื่อวันที่ 30 มกราคมพ.ศ. 2527 เธอจบการศึกษาจาก Beijing Film Academy เมื่อปี 2548
เมย์เดย์ (วงดนตรีไต้หวัน)

เมย์เดย์เป็นวงดนตรีไต้หวันแนว alternative rock เกิดจากการตั้งวงในช่วงยุค 90's ของสมาชิกทั้ง 5 คน ได้แก่ Ashin (ร้องนำ), Monster และ Stone (กีตาร์), Masa  (เบส) และ Guan You (กลอง)
ประวัติ.
เมย์เดย์ หรือ อู่เยว่เทียน (แปลว่าวันแรงงาน) วงร็อค อันดับหนึ่งขวัญใจวัยรุ่นไต้หวัน
ประกอบไปด้วยสมาชิก5คน คือ อาซิ่น ร้องนำ สรือโถว ไกว้โซว่ มือกีต้าร์ หม่าซา มือเบส และเยี่ยนหมิง มือกลอง
เส้นทางสายดนตรีของพวกเขาไม่สวยงามเหมือนกับที่ใครๆคิดกัน เมย์เดย์เริ่มต้นผลงานของเขาด้วยการออกอัลบั้มใต้ดินก่อน
ผลงานของพวกเขาเข้าตาค่ายเพลง จึงได้ออกอัลบั้มเต็มบนดินครังแรกในปี1999
เสน่ห์ของเมย์เดย์อยู่ที่ ดนตรีที่มีลักษณะโดดเด่นไม่เหมือนใคร มีสีสันหลากหลาย ใช้ซาวด์แปลกๆ ไม่จำกัดตัวเองอยู่ที่ความเป็นร็อคเท่านั้น
หลายๆเพลงเป็นบัลลาด หรือ ป๊อปที่สนุกสนาน ในส่วนของดนตรี พวกเขาทั้ง5จะช่วยกันทำเองทั้งหมด โดยมีหัวหอกใหญ่คือ สรือโถว และอาซิ่น
ในส่วนของเนื้อร้อง ขอบอกได้เลยว่า ต้องยกนิ้วให้อาซิ่น เนื้อเพลงทุกเพลงของเมย์เดย์ต่างกลั่นกรองออกมาจากสมองสุดอัจฉริยะของอาซิ่น
ด้วยความที่เป็นหนอนหนังสือในวัยเด็กของเขา ทำให้ภาษาที่ใช้ในบทเพลงดูสวยงาม อ่อนไหว
มุมมองของเพลงสะท้อนภาพชีวิตที่สับสนของวัยรุ่น การแสวงหาความหมายของช่วงชีวิต และความรัก
การเปรียบเปรย หรือการเล่นคำแนวกลอนกลบทนั้น กลับไม่ทำให้เนื้อหาดูเว่อร์กว่าความเป็นจริงเลย ทุกอย่างทั้งหมดทั้งสิ้น สะท้อนภาพสังคมที่แท้จริงได้เป็นอย่างดี
เรียกว่าเมย์เดย์ เป็น"ตัวแทน" ความรู้สึกของวัยรุ่นก็ย่อมได้ เขาพูดในสิ่งที่อยู่ในใจของวัยรุ่น ซึ่งบางทีวัยรุ่นเองก็กลั่นกรองออกมาไม่ได้
เมย์เดย์ อู่เยว่เทียน นับว่าเป็นวงดนตรีที่ถ่ายทอดภาษาที่ละเมียดละไมราวกับเพลงคลาสสิก ให้สอดคล้องกับจังหวะจริงใจ ตรงไปตรงมาอย่างดนตรีร็อคได้อย่างลงตัว
เมย์เดย์จัดเป็นวงดนตรีร็อคที่ยิ่งใหญ่ที่สุดในทศวรรษนี้ พวกเขารู้ใจวัยรุ่น รู้ว่าวัยรุ่นต้องการอะไรในชีวิต
เพลงช่วงแรกๆของพวกเขา (ในยุคที่เขายังเป็นวัยรุ่น) มักเกี่ยวกับคำถามในสังคม ความรู้สึกลังเล และไม่เข้าใจในสิ่งต่างๆ
แนวคิดพวกนี้สะท้อนออกมาในบทเพลงเช่น Feng Kuang Shi Jie (โลกบ้าๆ)/ Yong Bao (กอด)/ Ai Qing De Mo Yang (รูปร่างของความรัก)แต่ต่อมา ใช่ว่าจะมีแต่ซาวด์ดนตรีของพวกเขาที่พัฒนา ในส่วนของเนื้อร้องก็มีความเติบโต
เพลงในยุคหลังๆ เช่น Chao Ren (ซุเปอร์แมน)/ Wu Zhuang (อ้อมแขน)/Mi Lao Shu (มิกกี้เมาส์) จากเนื้อเพลงสังเกตได้ว่า 
แม้จะทำอะไรกับโลกวุ่นวายใบนี้ได้ไม่มากนัก แต่อย่างน้อย พวกเขาก็รับรู้ และตอบคำถามอันเป็นปรัชญาสังคมได้บ้างแล้ว 
สิ่งนี้แฟนเพลงรู้สึกได้ แม้ว่าตัวเมย์เดย์อาจจะไม่รู้ด้วยซ้ำ
เมย์เดย์ถือเป็นวงที่มีลักษณะโดดเด่นมาก เพราะเพลงทั้งหมด100% รังสรรค์ขึ้นจากพวกเขาเอง เราจึงมีโอกาสได้เห็นพวกเขาเติบโตไปพร้อมๆกันกับเรา
ไม่เหมือนกับวงดนตรีบางวง ที่มีต้นสังกัดแต่งเพลงให้ เราจะไม่มีการเห็นพัฒนาการเช่นนี้เลย นอกจากนี้เมย์เดย์ ยังเป็นเจ้าพ่อวงการโฆษณาด้วย 
สินค้าต่างๆ ไม่ว่าจะเป็น BENQ , Family Mart , 7-eleven , Le Power ฯลฯ ต่างเรียกใช้บริการของพวกเค้า
เพราะความที่พวกเขาแตกต่าง เป็นวงร็อคที่มีชีวิตชีวา น่ารัก สนุกสนาน อารมณ์ดี อย่างนี้แหละ ถึงได้ครองใจแฟนๆมาได้ถึงบัดนี้ 
บ่อยครั้งที่เราจะเห็นเมย์เดย์แต่งหล่อเนี้ยบ ในโฆษณาหรือMV ต่างๆ ก็ดูน่ารัก และไม่ขัดตา ลบภาพศิลปินร็อคว่าต้องเซอร์ตลอดเวลาไปได้เลย 
นี่แหละคือวงร็อคที่มีความเป็นตัวของตัวเอง และเข้าถึงวัยรุ่นได้มากที่สุดในไต้หวัน
ท่าอากาศยานเบ็น-กูรีย็อน

ท่าอากาศยานนานาชาติเบ็น-กูรีย็อน (.) (IATA: TLV, ICAO: LLBG) รู้จักกันตามชื่อย่อในภาษาฮีบรูว่า  คือท่าอากาศยานนานาชาติหลักของประเทศอิสราเอล ตั้งชื่อตามชื่อของดาวิด เบ็น-กูรีย็อน นายกรัฐมนตรีคนแรกของประเทศ เป็นศูนย์กลางของสายการบินเอ็ลอัล, อิสแรร์ และอาร์เกียอิสราเอล โดยมีตัวเลขประมาณการผู้โดยสารในปี พ.ศ. 2557 จำนวน 15 ล้านคน
ท่าอากาศยานเบ็น-กูรีย็อนตั้งอยู่ในเขตชานเมืองห่างจากใจกลางเมืองเทลอาวีฟ และบริหารงานโดยสำนักงานท่าอากาศยานอิสราเอล ซึ่งเป็นรัฐวิสาหกิจที่บริหารจัดการท่าอากาศยานของรัฐและควบคุมการผ่านแดนในอิสราเอล
ท่าอากาศยานเบ็น-กูรีย็อนได้รับการจัดให้เป็นหนึ่งในห้าท่าอากาศยานที่ดีที่สุดของตะวันออกกลางจากทัศนคติของผู้โดยสารที่มาใช้บริการและระดับความปลอดภัยของท่าอากาศยาน ซึ่งภายในสนามบินมีทั้งเจ้าหน้าที่ตำรวจ เจ้าหน้าที่กองกำลังป้องกันตนเอง และเจ้าหน้าที่ตำรวจตรวจคนเข้าเมือง คอยตรวจตราทั้งในและนอกเครื่องแบบ เพื่อรักษาระดับความปลอดภัยและเฝ้าระวังภัยคุกคามที่อาจเกิดขึ้น ทั้งนี้ท่าอากาศยานเคยตกเป็นเป้าหมายของการก่อการร้ายหลายครั้ง แต่ไม่มีครั้งใดที่สามารถจี้เครื่องบินและเดินทางหลบหนีออกไปได้สำเร็จ
ออซอดีบาสเกตบอลฮอลล์

ออซอดีบาสเกตบอลฮอลล์  เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในออซอดีสปอร์ตคอมเพล็กซ์ มีความจุของสนาม 3,000 คน
พระปิยทัสสีพุทธเจ้า

หลังจากศาสนาของพระสุชาตพุทธเจ้าได้อันตรธานไปแล้ว เป็นเวลาเนิ่นนาน จนกระทั่งในกัปหน่ึงเมื่อ 1,800 กัปนับจากกัปนี้ จึงเกิดกับใหม่เรียกว่า วรกัป ซึ่งเป็นกัปที่มีพระพุทธเจ้ามาตรัสรู้ 3 พระองค์ พระองค์แรกคือ พระปิยทัสสีพุทธเจ้า
พระประวัติ.
พระปิยทัสสีพุทธเจ้า ประสูติเป็นพระปิยทัสสีราชกุมาร ในราชวงศ์กษัตริย์แห่งนครสุธัญญวดี พระราชบิดาทรงพระนามว่า พระเจ้าสุทัตตะ พระราชมารดาทรงพระนามว่า พระนางจันทาเทวี
พระปิยทัสสีราชกุมาร ทรงพระเกษมสำราญอยู่ในปราสาท 3 หลัง คือ สุนิมมละ วิมละ และคิริพรหา มีพระอัครมเหสีทรงพระนามว่า พระนางวิมลามหาเทวี และทรงมีนางสนมนารีแวดล้อม 33,000 นาง
วันหนึ่งทรงเห็นเทวทูตทั้ง 4 คือ คนแก่ คนเจ็บ คนตาย และสมณะ จึงทรงมีพระหทัยน้อมไปทางบรรพชา 
เมื่อพระนางวิมลามหาเทวีทรงประสูติพระโอรส พระนามว่า กัญจนเวฬะ พระปิยทัสสีราชกุมารจึงทรงเสด็จออกบรรพชาด้วยราชรถเทียมม้า มีผู้ออกบรรพชาตาม 1 โกฏิ
พระปิยทัสสีราชกุมารทรงบำเพ็ญเพียรอยู่ ณ หมู่บ้านวรุณพราหมณ์ เป็นเวลา 6 เดือน จนถึงวันเพ็ญเดือนวิสาขะ จีงได้รับการถวายข้าวมธุปายาสจาก ธิดาของวสภพราหมณ์ แห่งหมู่บ้านบ้านวรุณพราหมณ์
และรับหญ้าคา 8 กำ ที่สุชาตะอาชีวกถวาย ทรงปูลาดได้กว้าง 53 ศอก ใต้ต้นกกุธะ (ต้นกุ่ม)เป็นโพธิบัลลังก์ และได้ตรัสรู้เป็นพระพุทธเจ้าในคืนนั้น 
พระปิยทัสสีพุทธเจ้าทรงแสดงปฐมเทศนาแก่ภิกษุ 1 โกฏิ ทำให้พระภิกษุเหล่านั้นบรรลุธรรม
ธรรมาภิสมัยในยุคพุทธกาลของพระปิยทัสสีพุทธเจ้า.
เกิดขึ้น 3 วาระ ได้แก่
ธรรมาภิสมัยบังเกิดแก่พระภิกษุ 1 โกฏิ และสัตว์ 100,000 โกฏิ
ธรรมาภิสมัยบังเกิดแก่สัตว์ 90,000 โกฏิ
ธรรมาภิสมัยบังเกิดแก่สัตว์ 80,000 โกฏิ
พระสาวกและบุคคลสำคัญ.
อัครอุบาสิกา.
พระพุทธเจ้าปิยทัสสี มีพระวรกายสูง 80 ศอก พระรัศมีแผ่ไปหมื่นโลกธาตุไม่มีประมาณ เมื่อพระชนมายุได้ 100,000 ปี จึงเสด็จปรินิพพาน ณ ณ อัสสัตถาราม พระสถูปของพระองค์สูง 3 โยชน์ ประดิษฐาน ณ อัสสัตถาราม 
ความเกี่ยวข้องกับพระศรีศากยมุนีโคตมพุทธเจ้า.
ในสมัยพุทธกาลของพระปิยทัสสีพุทธเจ้า พระโพธิสัตว์โคตมได้บังเกิดเป็นมาณพพราหมณ์ ชื่อว่ากัสสปะ ผู้คงแก่เรียนและจบไตรเภท ได้ฟังธรรมจากพระปิยทัสสีพุทธเจ้าและเกิดความเลื่อมใสในพระธรรมนั้น จึงได้สละทรัพย์ของตนสร้างวัดสังฆารามด้วยทรัพย์ 100,000 โกฏิ และรักษาศีล 5 เป็นวัตรเพื่อถวายเป็นพุทธบูชา พระปิยทัสสีพุทธเจ้าจึงทรงมีพุทธพยากรณ์ถึงกัสสปมาณพว่า
"ล่วงไป 1,800 กัปนับแต่กัปนี้ มาณพผู้นี้จักเป็นพระพุทธเจ้าในโลก พระนามว่าโคตมะ"
กัสสปมาณพได้ฟังดังนั้น ก็เกิดความปีติยินดี ตั้งใจประกอบบารมีทั้ง 10 ให้มากยิ่งขึ้น
วี-ลีก

วี-ลีก อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
หมากเหลือง

หมากเหลือง (ชื่อวิทยาศาสตร์: "Dypsis lutescens") เป็นปาล์มประดับที่มีถิ่นกำเนิดในมาดากัสการ์ เป็นปาล์มแตกกอ สูงได้ถึง 8 เมตร ลำต้นมีเส้นผ่านศูนย์กลาง 4-8 เซนติเมตร ลำต้นและคอใบมีสีเหลืองส้มจนถึงเขียว ใบรูปขนนก ทางใบยาว 2 เมตร ช่อดอกแยกเพศอยู่ร่วมต้น ออกใต้คอ แผ่กระจาย ยาว 50-70 เซนติเมตร ผลรูปรี ขนาด 1.5 เซนติเมตร เมื่อสุกสีเหลืองส้ม ขยายพันธุ์ด้วยการเพาะเมล็ดหรือแยกหน่อ
ฟุตบอลชิงแชมป์สโมสรโลก 2015

ฟุตบอลชิงแชมป์สโมสรโลก 2015 หรือ ฟีฟ่าคลับเวิลด์คัพ 2015 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 12 ของ ฟุตบอลชิงแชมป์สโมสรโลก, เป็นการแข่งขันสโมสรฟุตบอลระดับนานาชาติรับรองโดย ฟีฟ่า ระหว่างสโมสรที่เป็นแชมป์จากแต่ละหกทวีป, เช่นเดียวกับแชมป์ลีกแห่งชาติที่มจากประเทศเจ้าภาพ. ทัวร์นาเมนต์จะเป็นเจ้าภาพโดย ญี่ปุ่น ระหว่างวันที่ 10–20 ธันวาคม ค.ศ. 2015.
สนามแข่งขัน.
เมื่อวันที่ 22 พฤษภาคม ค.ศ. 2015, สนามกีฬานะกะอิ ในเมือง โอะซะกะ และ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ ได้รับการเสนอชื่อให้เป็นสองสนามที่จะนำมาใช้ในการแข่งขัน.
ตารางการแข่งขัน.
เวลาทั้งหมดเป็นเวลาท้องถิ่น, JST .
รอบก่อนรองชนะเลิศ.
การจับสลากมีขึ้นเมื่อวันที่ 23 กันยายน ค.ศ. 2015, 14:00 CEST , ที่สำนักงานใหญ่ของฟีฟ่า ใน ซูริค, สวิตเซอร์แลนด์, เพื่อกำหนดตำแหน่งในสายการแข่งขันสำหรับสามทีมที่ผ่านเข้าสู่รอบก่อนรองชนะเลิศ.
ลิส การ์ซิอา

ดาเรียน ลิส การ์ซิอา  เป็นนางงามชาวปวยร์โตรีโก-คิวบา เธอเป็นผู้ชนะการประกวดมิสแกรนด์อินเตอร์เนชันแนล 2014 ในวันที่ 7 ตุลาคม พ.ศ. 2557 ณ อินดอร์ สเตเดียม หัวหมาก กรุงเทพมหานคร ประเทศไทย
ชีวิตส่วนตัว.
ดาเรียน ลิส การ์ซิอา เกิดในซานฮวนที่ปวยร์โตรีโก
การประกวด.
มิสยูนิเวิร์สปวยร์โตรีโก 2008.
ลิสเข้าร่วมการประกวดมิสยูนิเวิร์สปวยร์โตรีโก 2008 ในการประกวดรอบตัดสิน วันที่ 23 พฤศจิกายน พ.ศ. 2550 เธอคว้ารางวัลชุดประจำชาติยอดเยี่ยม โดยผู้ชนะในปีนี้คือ "อินกริด ริเวรา" นางงามจากโดราโด และนอกจากนี้เธอยังเคยเป็นผู้ชนะ Miss Tampa USA 2008. และเป็นผู้ชนะ Miss Florida US International 2009.
มิสเอิร์ธสหรัฐอเมริกา 2014.
ลิสเข้าร่วมการประกวดมิสเอิร์ธสหรัฐอเมริกา 2014 ในการประกวดรอบตัดสิน ลิสคว้าตำแหน่งรองชนะเลิศ (มิสอีโคทัวริซึม) โดยผู้ที่ชนะการประกวดในปีนี้คือ "แอนเดรีย นู" หลังจากการประกวดมิสเอิร์ธสหรัฐอเมริกา ลิสก็ได้รับการแต่งตั้งจากองค์กรมิสคิวบา ให้ดำรงตำแหน่งมิสแกรนด์คิวบา 2014
มิสแกรนด์อินเตอร์เนชันแนล 2014.
ลิสได้รับการแต่งตั้งเป็นมิสแกรนด์คิวบา 2014 และเป็นตัวแทนประเทศคิวบา ในการประกวดมิสแกรนด์อินเตอร์เนชันแนลครั้งที่ 2 ซึ่งมีการเก็บตัวกำหนดทำกิจกรรมกองประกวด ณ จังหวัดสุโขทัย และสามพราน ริเวอร์ไซด์ นครปฐม โดยในการประกวดรอบตัดสินในวันที่ 7 ตุลาคม พ.ศ. 2557 ณ ศูนย์แสดงสินค้าและการประชุม อิมแพ็ค เมืองทองธานี กรุงเทพมหานคร เธอเป็นผู้ชนะตำแหน่งมิสแกรนด์อินเตอร์เนชันแนล 2014 โดยมีสาวงามจากเอธิโอเปีย แคนาดา ออสเตรเลีย และโคลอมเบียเป็นรองชนะเลิศตามลำดับ โดยเธอเป็นผู้ชนะคนที่สองในการประกวดมิสแกรนด์อินเตอร์เนชันแนล
บัณจงศักดิ์ วงศ์รัตนวรรณ

บัณจงศักดิ์ วงศ์รัตนวรรณ (เกิด 15 กุมภาพันธ์ พ.ศ. 2506) หัวหน้าพรรคเพื่อไทยคนแรก และเลขานุการส่วนตัวของสมพงษ์ อมรวิวัฒน์ และคณะทำงานรัฐมนตรีช่วยว่าการกระทรวงการคลัง (จุลพันธ์  อมรวิวัฒน์) (พ.ศ. 2567)
ประวัติ.
บัณจงศักดิ์ วงศ์รัตนวรรณ เกิดเมื่อวันที่ 15 กุมภาพันธ์ พ.ศ. 2506 เป็นบุตรของนายสุรัตน์ กับนางศรีวรรณ วงศ์รัตนวรรณ สำเร็จการศึกษาระดับปริญญาตรี นิติศาสตรบัณฑิต สาขากฎหมาย จากจุฬาลงกรณ์มหาวิทยาลัย เมื่อ พ.ศ. 2527 และปริญญาโท รัฐศาสตร์จากมหาวิทยาลัยเชียงใหม่
การทำงาน.
บัณจงศักดิ์ วงศ์รัตนวรรณ ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ร่วมกับสมพงษ์ อมรวิวัฒน์ แต่ไม่ได้รับเลือกตั้ง ต่อมาในปี 2544 ย้ายไปสังกัดพรรคเสรีธรรม แต่ไม่ได้รับเลือกตั้งเช่นเดิม ต่อมาได้ร่วมก่อตั้งพรรคเพื่อไทย เมื่อวันที่ 20 กันยายน พ.ศ. 2550 และได้ดำรงตำแหน่งหัวหน้าพรรคคนแรก โดยมีโอฬาร กิจเลิศไพโรจน์เป็นเลขาธิการพรรคคนแรก ก่อนที่จะพ้นจากตำแหน่งเมื่อ 20 กันยายน พ.ศ. 2551
ในวันที่ 4 กรกฎาคมพ.ศ. 2565 บัณจงศักดิ์ ได้รับเลือกให้เป็นว่าที่ผู้สมัคร ส.ส. จังหวัดเชียงใหม่ เขต 6เขตเลือกตั้งอำเภอเชียงดาว และเวียงแหง แทนนายจุลพันธ์ อมรวิวัฒน์ที่จะย้ายไปลงเขตเลือกตั้งอำเภอแม่ริม และแม่แตงในการเลือกตั้งทั่วไปครั้งต่อไป แต่ท้ายที่สุดได้มีการกำหนดเขตเลือกตั้งขึ้นใหม่ ส่งผลให้บัณจงศักดิ์ วงศ์รัตนวรรณ ต้องย้ายไปลงสมัครรับเลือกตั้งแบบบัญชีรายชื่อในลำดับที่ 58 แทน แต่ไม่ได้รับการเลือกตั้ง
สุเทพ เทพรักษ์

พลอากาศเอก สุเทพ เทพรักษ์ เป็นอดีตรัฐมนตรีช่วยว่าการกระทรวงคมนาคม ในรัฐบาลอานันท์ ปันยารชุน อดีตจเรทหารทั่วไป อดีตราชองครักษ์พิเศษ และอดีตรองผู้บัญชาการทหารอากาศ
ประวัติ.
พลอากาศเอก สุเทพ เทพรักษ์ เกิดเมื่อวันที่ 12 เมษายน พ.ศ. 2478 จบการศึกษาวิทยาศาสตรบัณฑิต จากโรงเรียนนายเรืออากาศ เคยรับราชการเป็นทหารประจำกองทัพอากาศไทย เคยดำรงตำแหน่งคือ รองผู้บัญชาการทหารอากาศ และเป็นจเรทหารทั่วไป ในปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.สุเทพ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
พิศิษฐ์ ศาลิคุปต์

พลเอก พลเรือเอก พลอากาศเอก พิศิษฐ์ ศาลิคุปต์ อดีตรัฐมนตรีช่วยว่าการกระทรวงกลาโหม ในรัฐบาลอานันท์ ปันยารชุน และอดีตเสนาธิการทหาร
ประวัติ.
พลอากาศเอก พิศิษฐ์ ศาลิคุปต เกิดเมื่อวันที่ 10 พฤศจิกายน พ.ศ. 2475 จบการศึกษาจากโรงเรียนวัดนวลนรดิศ ระดับปริญญาตรีวิทยาศาสตรบัณฑิต จากโรงเรียนนายเรือ โอนย้ายไปรับราชการเป็นทหารอากาศ ดำรงตำแหน่งสำคัญ คือ เสนาธิการทหาร
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.พิศิษฐ์ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
พลอากาศเอก พิศิษฐ์ ถึงแก่กรรมเมื่อวันที่ 19 กรกฎาคม พ.ศ. 2555 และได้รับพระราชทานเพลิงศพ ในวันที่ 28 กรกฎาคมของปีเดียวกัน ณ ฌาปนสถานกองทัพอากาศ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
ผู้จัดจำหน่ายวิดีโอเกม

บริษัทผู้จัดจำหน่ายวิดีโอเกม  คือบริษัทที่มีหน้าที่จัดจำหน่ายวิดีโอเกม ซึ่งอาจพัฒนาเกมเองภายในบริษัท หรือจ้างผู้พัฒนาวิดีโอเกมภายนอกมาผลิตเกมให้
โดยทั่วไป บริษัทผู้จัดจำหน่ายจะเป็นผู้ให้ทุนในการพัฒนาเกม ซึ่งในกรณีที่จ้างนักพัฒนาเกมภายนอก เรียกว่า "การพัฒนาภายนอก" ส่วนกรณีที่ใช้ทีมงานภายในบริษัทจะมีสตูดิโอเฉพาะที่รับผิดชอบงานนี้ บริษัทขนาดใหญ่มักจัดจำหน่ายเกมด้วยตัวเอง ขณะที่บริษัทขนาดเล็กอาจจ้างบริษัทจัดจำหน่ายภายนอกหรือผู้จัดจำหน่ายรายใหญ่กว่าช่วยกระจายสินค้าให้ นอกจากการจัดจำหน่ายแล้ว ผู้จัดจำหน่ายยังรับผิดชอบงานอื่น ๆ เช่น การขอและจ่ายค่าลิขสิทธิ์ การแปลภาษาสำหรับแต่ละภูมิภาค การออกแบบคู่มือผู้ใช้ รวมถึงการออกแบบกราฟิก เช่น กล่องบรรจุภัณฑ์ บางบริษัทขนาดใหญ่มีโครงสร้างแบบแนวตั้ง และมีบริษัทลูกที่ดูแลด้านการจัดจำหน่ายโดยเฉพาะ
นอกจากนี้ บริษัทขนาดใหญ่มักมีการสนับสนุนทีมพัฒนา ทั้งภายในและภายนอก เช่น บริการออกแบบเสียง หรือจัดเตรียมชุดโค้ดพื้นฐานที่ใช้บ่อย เพื่อเพิ่มประสิทธิภาพการพัฒนา และเนื่องจากบริษัทผู้จัดจำหน่ายเป็นผู้ให้ทุน จึงมักบริหารความเสี่ยงของการพัฒนาเกมด้วยการมีทีมโปรดิวเซอร์หรือผู้จัดการโครงการคอยติดตาม ตรวจสอบ และช่วยเหลือกระบวนการพัฒนา สำหรับเกมที่พัฒนาจากนักพัฒนาภายนอก ผู้จัดจำหน่ายมักจะจ่ายเงินล่วงหน้าเป็นงวดตาม "หลักไมล์" หรือขั้นตอนความก้าวหน้าในกระบวนการพัฒนาเกม โดยจ่ายตามเงื่อนไขที่กำหนดไว้ล่วงหน้า
อุตสาหกรรมการผลิต

อุตสาหกรรมการผลิต  คือ กระบวนการสร้างหรือผลิตสินค้าด้วยความช่วยเหลือของอุปกรณ์ แรงงาน เครื่องจักร และกระบวนการทางเคมีหรือชีวภาพ หรือการผสมผสาน เป็นแก่นสำคัญของระดับทุติยภูมิ คำนี้สามารถอ้างถึงกิจกรรมของมนุษย์ได้หลากหลาย ตั้งแต่หัตถกรรมจนถึงเทคโนโลยีชั้นสูง แต่โดยทั่วไปจะใช้กับการออกแบบอุตสาหกรรม ซึ่งวัตถุดิบจากระดับปฐมภูมิจะถูกเปลี่ยนเป็นสินค้าสำเร็จรูปในระดับใหญ่ สินค้าดังกล่าวอาจถูกขายให้กับผู้ผลิตอื่นเพื่อผลิตผลิตภัณฑ์ที่ซับซ้อนมากขึ้น (เช่น เครื่องบิน เครื่องใช้ในครัวเรือน เฟอร์นิเจอร์ อุปกรณ์กีฬา หรือรถยนต์) หรือจำหน่ายผ่านอุตสาหกรรมภาคบริการให้กับผู้ใช้ปลายทางและผู้บริโภค (โดยปกติผ่านผู้ค้าส่ง ซึ่งจะขายต่อให้กับผู้ค้าปลีก ซึ่งจะขายต่อให้กับลูกค้ารายย่อย)
วิศวกรรมการผลิต คือ สาขาวิศวกรรมที่ออกแบบและปรับปรุงกระบวนการผลิต หรือขั้นตอนที่เปลี่ยนแปลงวัตถุดิบให้กลายเป็นผลิตภัณฑ์ขั้นสุดท้าย กระบวนการผลิตเริ่มต้นจากการออกแบบผลิตภัณฑ์และการระบุคุณสมบัติของวัสดุ จากนั้นวัสดุเหล่านี้จะถูกปรับเปลี่ยนผ่านกระบวนการผลิตเพื่อให้ได้ผลิตภัณฑ์ที่ต้องการ
การผลิตสมัยใหม่ครอบคลุมทุกขั้นตอนกลางที่เกี่ยวข้องกับการผลิตและรวมส่วนประกอบของผลิตภัณฑ์ อุตสาหกรรมบางประเภท เช่น อุตสาหกรรมเซมิคอนดักเตอร์และเหล็กกล้า ใช้คำว่า การผลิตชิ้นส่วน แทน
ภาคการผลิตมีความเชื่อมโยงอย่างใกล้ชิดกับอุตสาหกรรมวิศวกรรมและการออกแบบเชิงอุตสาหกรรม
การผลิตนั้นเกิดขึ้นในทุก ๆ ระบบเศรษฐกิจ ปกติแล้วในเศรษฐกิจตลาดเสรีนั้น การผลิตจะมุ่งไปในการผลิตมวลรวมของผลิตผลเพื่อขายสู่ผู้บริโภคในราคาที่มีกำไร ในระบบเศรษฐกิจแบบระบบรวมอำนาจการผลิตนั้น ส่วนใหญ่แล้วการผลิตได้ถูกนำโดยรัฐเพื่อจัดหาระบบเศรษฐกิจแบบวางแผนจากส่วนกลาง ในเศรษฐกิจแบบผสมนั้น การผลิตส่วนหนึ่งนั้นเกิดขึ้นภายใต้กฎข้อบังคับกฎข้อบังคับ ของรัฐบาล
กลยุทธ์การผลิต.
ตามมุมมอง "ดั้งเดิม" ของกลยุทธ์การผลิต มีมิติหลักห้าประการที่สามารถประเมินผลการดำเนินงานของการผลิตได้ ได้แก่ ต้นทุน คุณภาพ ความน่าเชื่อถือ ความยืดหยุ่น และนวัตกรรม[44]
เกี่ยวกับประสิทธิภาพการผลิต วิคแฮม สกินเนอร์ ผู้ได้รับการขนานนามว่า "บิดาแห่งกลยุทธ์การผลิต" ได้นำแนวคิดของ "FOCUS" มาใช้ โดยมีนัยยะว่าธุรกิจไม่สามารถดำเนินการได้ในระดับสูงสุดตามมิติทั้งห้า และต้องเลือกหนึ่งหรือสองลำดับความสำคัญในการแข่งขัน มุมมองนี้นำไปสู่ทฤษฎีของ "การแลกเปลี่ยน" ในกลยุทธ์การผลิต ในทำนองเดียวกัน เอลิซาเบธ ฮาส เขียนในปี 1987 เกี่ยวกับการส่งมอบคุณค่าในการผลิตสำหรับลูกค้าในแง่ของ "ราคาที่ต่ำลง การตอบสนองต่อบริการที่มากขึ้น หรือคุณภาพที่สูงขึ้น" ทฤษฎีของ "การแลกเปลี่ยน" ต่อมาได้ถูกถกเถียงและตั้งคำถาม แต่ Skinner เขียนในปี 1992 ว่าในเวลานั้น "ความกระตือรือร้นสำหรับแนวคิดของ 'กลยุทธ์การผลิต'[มี] สูงขึ้น" โดยสังเกตว่าในเอกสารทางวิชาการ หลักสูตรผู้บริหาร และกรณีศึกษา ระดับความสนใจ "ระเบิดออกมาทั่วทุกหนทุกแห่ง"
เทอร์รี่ ฮิลล์ นักเขียนด้านการผลิตได้แสดงความคิดเห็นว่า การผลิตมักถูกมองว่าเป็นกิจกรรมทางธุรกิจที่ "เชิงกลยุทธ์" น้อยกว่าฟังก์ชันต่างๆ เช่น การตลาดและการเงิน และผู้จัดการฝ่ายผลิตได้ "มาสาย" ในการอภิปรายการสร้างกลยุทธ์ทางธุรกิจ ซึ่งส่งผลให้พวกเขา มีส่วนร่วมเพียงแค่ตอบสนอง
พระอัตถทัสสีพุทธเจ้า

เมื่อศาสนาของพระปิยทัสสีพุทธเจ้าได้อันตรธานไปแล้ว ในวรกัปเดียวกันนั้น พระพุทธเจ้าพระองค์ที่ 2 ได้อุบัติขึ้น ทรงพระนามว่า พระอัตถทัสสีพุทธเจ้า
พระประวัติ.
พระอัตถทัสสีพุทธเจ้า ทรงประสูติในราชตระกูลกษัตริย์นครโสภณะ พระราชบิดาทรงพระนามว่า พระเจ้าสาคระ พระราชมารดาทรงพระะนามว่า พระนางสุทัสสนาราชเทวี
ในวันที่กุมารประสูติ เกิดเหตุการณ์อัศจรรย์ทั่วพระนครโสภณะ เมื่อชาวเมืองต่างค้นขุมทรัพย์ใหญ่ที่บรรพบุรุษในตระกูลของตนฝังไว้แต่นานมา จึงมีการขนานนามแก่พระกุมารว่า พระอัตถทัสสีกุมาร
พระอัตถทัสสีกุมาร ทรงเจริญวัยและทรงพระเกษมสำราญอยู่ในปราสาท ๓ หลัง คือ อมรคิรี สุรคิรีและคิริวาหนะ ทรงมีพระนางวิสาขาเทวี เป็นพระอัครมเหสี และทรงมีนางสนมนารีแวดล้อม ๓๓,๐๐๐ นาง
ทรงครองฆราวาสวิสัยได้ ๑๐,๐๐๐ ปี
วันหนึ่ง พระอัตถทัสสีกุมาร ทรงทอดพระเนตรเทวทูตทั้ง ๔ คือ คนแก่ คนเจ็บ คนตาย และสมณะตามลำดับ พระองค์ทรงมีพระหทัยน้อมไปทางบรรพชา
เมื่อพระนางวิสาขาเทวี ทรงประสูติพระโอรส พระนามว่า เสลกุมาร จึงได้เสด็จออกบรรพชา ด้วยม้าทรงประทับต้น ชื่อ สุทัสสนอัศวราช มีมนุษย์ออกบรรพชาตามเสด็จ ๙ โกฏิ
พระอัตถทัสสีกุมาร ทรงบำเพ็ญทุกรกริยาอยู่ ๘ เดือน ในวันวิสาขบูรณมี ได้รับข้าวปายาสพร้อมถาดทองคำจาก นางนาคราชชื่อ สุจินธรา และได้รับหญ้าคา ๘ กำที่ มหารุจินาคราชถวาย ทรงปูลาดใต้
โพธิพฤกษ์ชื่อ ต้นจัมปกะ(ไม้จำปา) เป็นโพธิบัลลังก์กว้าง ๕๓ ศอก และทรงได้บรรลุพระโพธิญาณ ณ ที่นั้น
ทรงแสดงพระปฐมเทศนาแก่พระภิกษุที่บวชตาม ๙ โกฏิที่บรรพชาตามพระองค์ ณ อโนมราชอุทยาน ใกล้อโนมนคร พระภิกษุเหล่านั้นจึงสำเร็จเป็นพระอริยบุคคลทั้งหมด
ธรรมาภิสมัยในพุทธกาลของพระอัตถทัสสีพุทธเจ้าได้บังเกิดขึ้น ๓ วาระ คือ
วาระที่ ๑ แสดงปฐมเทศนา ณ อโนมราชอุทยาน ธรรมาภิสมัยบังเกิดแก่พระภิกษุ ๙ โกฏิ และสัตว์ ๑๐๐,๐๐๐ โกฏิ 
วาระที่ ๒ แสดงธรรมครั้งเสด็จจาริกไปในเทวโลก ธรรมาภิสมัยบังเกิดแก่เทวดาและสัตว์ ๑๐๐,๐๐๐ โกฏิ
วาระที่ ๓ แสดงธรรมโปรดพระพุทธบิดา ณ กรุงโสภณะ ธรรมาภิสมัยบังเกิดแก่สัตว์ ๑๐๐,๐๐๐ โกฏิ
พระสาวกและบุคคลสำคัญ.
อัครอุบาสิกา.
พระอัตถทัสสีพุทธเจ้ามีพระวรกายสูง ๘๐ ศอก พระรัศมีแผ่กว้าง ๑ โยชน์โดยรอบ เมือ่พระชนมายุ ๑๐๐,๐๐๐ ปี จึงเสด็จดับขันธ์ปรินิพพาน ณ อโนมาราม พระธาตุของพระองค์เรี่ยรายไปทั่วชมพูทวีป
ศาสนาของพระองค์ดำรงค์อยู่ได้ ๑๐๐,๐๐๐ ปี จึงอันตรธานไปสิ้น 
ความเกี่ยวข้องกับพระศรีศากยมุนีโคตมพุทธเจ้า.
ในยุคพุทธกาลของพระอัตถทัสสีพุทธเจ้า พระโพธิสัตว์โคตมะบังเกิดเป็นชฎิลชื่อ สุสีมะชฎิล ผู้ซึ่งสละสมบัติทั้งหมดแก่ผู้อยากไร้อนาถาแล้วออกบวชและบำเพ็ญฌาณจนบรรลุอภิญญา ๕ สมาบัติ ๘ อย่างบริบูรณ์แล้ว ได้มีโอกาสฟังธรรมจากพระอัตถทัสสีพุทธเจ้า เกิดความยินดี จึงได้ใช้ฤทธิ์ของตนขึ้นไปเอาดอกไม้ทิพย์จากสวรรค์มาบูชาพระพุทธองค์ พระดาบสยังให้มีฝนบุปผาชาติตกลงในทิศทั้ง ๔ และสร้างมณฑปด้วยดอกไม้ถวายเป็นพุทธบูชา พระอัตถทัสสีบรมศาสดาจึงทรงมีพุทธพยากรณ์ถึงสุสีมะชฎิลว่า
ล่วงไป ๑,๘๐๐ กัป ท่านชฎิลผู้นี้จักเป็นพระพุทธเจ้า 
สุสีมะชฎิลได้ฟังพุทธพยากรณ์ก็เกิดความยินดี จึงหมั่นประกอบบารมี ๑๐ ให้เข้มแข็งเรื่อยมา
อามินอามินยาราบัลจาลิล

อามินอามินยาราบัลจาลิล เป็นเพลงประจำรัฐปะลิส ประจำประเทศมาเลเซีย เป็นบทเพลงที่แต่งขึ้นเมื่อ ค.ศ.1930 และถูกเป็นเพลงประจำรัฐเมื่อ ค.ศ.1935
ประวัติ.
ในปี ค.ศ. 1930 ซายิด ฮัมซาห์ อิบนิ อัล-มาร์ฮัม ซายิก ซาฟี จามาลูลลาล (Syed Hamzah ibni al-Marhum Syed Safi Jamalullail) สมเด็จราชาธิบดีที่ 5 แห่งรัฐปะลิส และในขณะดำรงตำแหน่งรองประธานสภารัฐปะลิส ได้แต่งทำนองให้ในเพลง Amin, Amin, ya Rabaljalil จากนั้นจามาลูลลาล มอบหมายให้ อาร์. จี. อิลส์ วิศวกรของรัฐ ถอดบทความและประสานงาน เนื่องจากอิลล์ไม่ชำนาญในการอ่านหรือแต่งเพลง
ต่อจากนั้น ได้มีการปรับแต่งทำนองโดยกัป ตันเอ็ดการ์ เลนธอล หัวหน้าวงดนตรีของวง Central Band of the Royal Malay Regiment จึงถูกนำมาใช้เป็นเพลงชาติของรัฐปะลิส ในปี ค.ศ.1935
สืบ จุณฑะเกาศลย์

สืบ จุนทะเกาศลย์ เกิดเมื่อ พ.ศ. 2476 เป็นนักมวยสากลสมัครเล่นชาวไทย 
ประวัติ.
สืบชกมวยสากลสมัครเล่นตั้งแต่อายุ 11 ปี จนได้แชมป์มวยนักเรียนของกรมพลศึกษาใน พ.ศ. 2494 และได้แชมป์ประเทศไทยใน พ.ศ. 2496 จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวท รอบแรกได้บาย รอบสองแพ้ เอด บีดตี จากแคนาดาเมื่อ 27 พฤศจิกายน พ.ศ. 2499 ตกรอบ และได้เหรียญทองกีฬาแหลมทองครั้งที่ 1 ที่ประเทศไทย พ.ศ. 2502 ในรุ่นไลท์เวท ส่วนในการแข่งขันกีฬาเอเชียนเกมส์ สืบได้เหรียญทองแดงในรุ่นไลท์เวลเตอร์เวทในกีฬาเอเชียนเกมส์ พ.ศ. 2501 ที่โตเกียว
หลังจากเลิกชกมวย เคยไปเป็นครูสอนมวยที่ซิดนีย์ถึง 4 เดือน และรับราชการในกรมพลศึกษาจนเกษียณอายุ ตำแหน่งสุดท้ายคือผู้ช่วยอธิบดีกรมพลศึกษา
นนทศิลป์ ธยานศิลป์

นนทศิลป์ ธยานศิลป์ เกิดเมื่อ พ.ศ. 2479 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นเฟเธอร์เวท รอบแรก ได้บาย รอบสองแพ้ อันเดร เดอ ซูซา จากฝรั่งเศส ตกรอบ เมื่อ 27 พฤศจิกายน พ.ศ. 2499 
้อ้างอิง.
<templatestyles src="Reflist/styles.css" />
องค์การระหว่างประเทศเพื่อการโยกย้ายถิ่นฐาน

องค์การระหว่างประเทศเพื่อการโยกย้ายถิ่นฐาน  ก่อตั้งขึ้นในปี 1951 เป็นองค์กรนำระหว่างรัฐบาลในด้านของการย้ายถิ่น และทำงานอย่างใกล้ชิดกับภาครัฐ ระหว่างรัฐ และองค์การนอกภาครัฐ
สะพานแม่น้ำห่าน

สะพานแม่น้ำห่าน (橋瀧汗) เป็นสะพานในเมืองดานัง ประเทศเวียดนาม เมืองดานังตั้งอยู่ฝั่งตะวันตกของแม่น้ำห่านและหาดทรายอยู่ฝั่งทิศตะวันออก สะพานข้ามแม่น้ำห่านช่วยให้นักท่องเที่ยวที่จะเดินทางจากโรงแรมไปยังชายหาด
ประวัติ.
ประชาชนเมืองดานังสร้างสะพานข้ามแม่น้ำห่านขึ้น เป็นสะพานหมุนแห่งแรกที่สร้างในประเทศเวียดนาม และสะพานเป็นส่วนสำคัญของเมืองดานัง
ตะกร้าเกสร

ตะกร้าเกสร  เป็นโพรงที่ปกคลุมด้วยขนเล็ก ๆ อยู่ที่ขาคู่หลังท่อนล่าง ซึ่งผึ้งในวงศ์ย่อย "Apinae" ใช้เป็นที่เก็บเกสรดอกไม้กลับไปที่รัง ส่วนผึ้งชนิดอื่นจะมีส่วนที่เรียกว่า scopa ซึ่งใช้เก็บเกสรเช่นกัน แต่จะมีลักษณะเป็นกลุ่มขนแทน
คำว่า "ตะกร้าเกสร" เริ่มใช้ครั้งแรกในสารานุกรมบริตานิกา ค.ศ. 1777 โดยเรียกแค่ว่า "ตะกร้า" ในปี ค.ศ. 1802 วิลเลียม เคอร์บีได้เสนอคำว่า "corbicula" (มาจากคำในภาษาละติน "corbis" แปลว่า ตะกร้า) ซึ่งได้รับการยอมรับโดยทั่วไป ต่อมาในปี ค.ศ. 1820 คำว่า "ตะกร้าเกสร" ก็เริ่มใช้ในหมู่คนเลี้ยงผึ้งอย่างแพร่หลาย
อภินิหารดาบมังกรสะท้านพิภพ

อภินิหารดาบมังกรสะท้านพิภพ หรือ อภินิหาร 9 มุกล่าทะลุเวลา (พินอิน: "Nǚ wā chuánshuō zhī líng zhū"; คำแปล: "ตำนานไข่มุกนฺหวี่วา") ซีรีส์ในแนวกำลังภายใน-แฟนตาซีสัญชาติจีน ออกฉายในปี ค.ศ. 2011
เนื้อเรื่อง.
ติงเหยา หรือ เหยาเหยา สาวน้อยอายุ 20 ปี บุตรสาวของนักโบราณคดี ได้เดินทางข้ามเวลามายังอดีตกาลเมื่อ 3,500 ปีก่อน ณ เมืองหนานเย่ว ที่ซึ่งเป็นดินแดนแห่งเทพเจ้าผู้มีอิทธิฤทธิ์ ในยุคสมัยที่มวลมนุษยชาติเต็มไปด้วยสงคราม เธอได้พบกับเหตุการณ์ในชาติปางก่อนของเธอ ติงเหยาทำให้แจกันปีศาจแตก จนมุกดวงวิญญาณกลาดเกลื่อนไปทั่ว ติงเหยาจึงต้องสะสมมุกวิญญาณจากความอนุเคราะห์ของเหวินเทียน ลูกครึ่งมังกรที่เป็นคนรักของเซียนเย่ว ซึ่งเป็นอดีตชาติของเธอ ติงเหยาและเหวินเทียนจะต้องตามหา 12 ไข่มุกศักดิ์สิทธิ์ที่นำไปสู่การต่อสู้ระหว่างมนุษย์, เทพ และปีศาจ เพื่อกลับคืนความสงบสู่โลกดังเดิม 
การสร้างและการออกฉาย.
"The Holy Pearl" ได้เค้าโครงเรื่องมาจากการ์ตูนญี่ปุ่นเรื่องดัง ผลงานของรุมิโกะ ทะกะฮะชิ เรื่อง "อินุยาฉะ เทพอสูรจิ้งจอกเงิน"  โดยดัดแปลงเค้าโครงเรื่องมาเป็นตัวละครและการดำเนินเรื่องราว
ออกฉายทางช่อง ZJSTV ของจีนแผ่นดินใหญ่ เมื่อปี ค.ศ. 2011 สำหรับในประเทศไทยเผยแพร่ครั้งแรกทางสถานีโทรทัศน์สีกองทัพบกช่อง 7 ในเดือนสิงหาคม ค.ศ. 2013 ในช่วงหนังรอบเช้า เวลา 08:30 น. และนำกลับมาออกอากาศซ้ำอีกครั้งในเวลา 03:00 น. ในเดือนกรกฎาคม ค.ศ. 2015
ยูฟ่ายูโรปาลีก นัดชิงชนะเลิศ 2014

ยูฟ่ายูโรปาลีก นัดชิงชนะเลิศ 2014 เป็นนัดชิงชนะเลิศของการแข่งขัน ยูฟ่ายูโรปาลีก ฤดูกาล 2013–14 และเป็นครั้งที่ 43 ของการแข่งขันชิงแชมป์สโมสรในทวีปยุโรป โดยยูฟ่า และเป็นฤดูกาลที่ 5 ตั้งแต่การเปลี่ยนชื่อจาก ยูฟ่า คัพ เป็น ยูฟ่ายูโรปาลีก โดยการแข่งขันนัดนี้จะมีขึ้นที่ ยูเวนตุส สเตเดี้ยม ในกรุงตูริน ประเทศอิตาลี ในวันที่ 14 พฤษภาคม พ.ศ. 2557 ระหว่างฝั่งจากสเปน เซบิยา และฝั่งจากโปรตุเกส เบนฟิกา. เซบิยาชนะนัดนี้ด้วยผลการแข่งขัน 4–2 ใน การยิงจุดโทษตัดสิน, หลังจากช่วงต่อเวลาพิเศษเสมอกันที่สกอร์ 0–0.
สโมสรฟุตบอลสเกินเดร์เบอูกอร์เชอ

สโมสรฟุตบอลสเกินเดร์เบอูกอร์เชอ  เป็นสโมสรฟุตบอลอาชีพที่ตั้งอยู่ในนครกอร์เชอ ประเทศแอลเบเนีย ปัจจุบันสโมสรเล่นอยู่ในกาเตกอรีอาซูเปรีออเร ซึ่งเป็นลีกสูงสุดในประเทศ สโมสรเคยชนะเลิศลีก 6 ครั้ง โดยครั้งแรกเมื่อ พ.ศ. 2476 แต่หลังจากนั้นก็ไม่ได้แชมป์มาตลอด 78 ปีเลย ใน พ.ศ. 2558 สโมสรได้กลายเป็นสโมสรแรกของประเทศแอลเบเนียที่ได้เข้าไปเล่นในยูฟ่าแชมเปียนส์ลีก
 "ณ วันที่ 28 กรกฎาคม พ.ศ. 2558"
ผู้เล่น.
<templatestyles src="Template:Football squad player/styles.css" />
จุล ปัตถพงษ์

ชื่น ปัตตพงศ์ เกิดเมื่อ พ.ศ. 2470 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2499 ที่ เมลเบิร์น ในรุ่นไลท์เวลเตอร์เวท รอบแรก แพ้ อันโตนีโอ มาร์ซียา จากอาร์เจนตินา ตกรอบแรก เมื่อ 24 พฤศจิกายน พ.ศ. 2499
การค้าปลีก

การค้าปลีก  คือ การค้าขายสินค้าหรือบริการแก่ผู้บริโภคผ่านทางช่องทางต่าง ๆ เพื่อแสวงหากำไร ความต้องการของสินค้าสร้างผ่านการพัฒนาการตลาดและการส่งเสริมการขาย เพื่อตอบโจทย์ความต้องการของผู้บริโภค ผ่านทางห่วงโซ่อุปทาน ในช่วง ค.ศ. 2000 มีการค้าปลีกมากมายที่เกิดขึ้นออนไลน์ ผ่านทางการจ่ายแบบอิเล็กทรอนิกส์ และจัดส่งผ่านทาง ผู้ส่งสารหรือไปรษณีย์ การค้าปลีกยังคลอบคลุมถึงการบริการอื่น ๆ เช่น การส่ง ในขณะเดียวกันคำว่า การค้าปลีก สามารถนำไปใช้เมื่อผู้ให้บริการสนองความต้องการต่อคนจำนวนมาก เช่น เพื่อสาธารณะ ร้านค้านั้นอาจจะอยู่ข้างถนนในย่านชุมชน ศูนย์การค้า หรือ ถนนคนเดิน การค้าปลีก ออนไลน์เป็นรูปแบบหนึ่งของการพาณิชย์อิเล็กทรอนิกส์ที่ใช้สำหรับการติดต่อทางธุรกิจระหว่างผู้ซื้อและผู้ขาย ซึ่งเป็นรูปแบบหนึ่งของการค้าส่งที่ไม่มีหน้าร้าน
ปกติแล้วช้อปปิง หมายถึง การซื้อผลิตภัณฑ์ ในบางโอกาสการช้อปปิงนั้นทำไปเพื่อให้ได้มาซึ่งสิ่งจำเป็นเช่น อาหาร และ เสื้อผ้า แต่ว่า บางทีก็สามารถเป็นกิจกรรมนันทนาการ ได้เช่นกัน การช้อปปิงนันทนาการรวมไปถึงการช้อปปิงผ่านหน้าต่าง ซึ่งเป็นการเดินดูร้านค้าโดยไม่จำเป็นต้องซื้อ
ประเภทของช่องทางการค้าปลีก.
สถานที่ซื้อขายคือสถาณที่ที่มีการแลกเปลี่ยนสินค้าและการบริการ ในตลาดแบบโบราณ ผู้ขายจะตั้งร้านเพื่อให้ผู้บริโภคเลือกซื้อ ทัวโลกยังมีตลาดแบบโบราณอยู่มากมาย
แม้ว่าในบางประเทศนั้น ร้านค้าปลีกส่วนใหญ่ยังเป็นกิจการในครอบครัว ปัจจุบันนั้นกิจการเหล่านี้กำลังถูกกว้านซื้อโดยบริษัทใหญ่ๆ และเปลี่ยนเป็น กลุ่มของร้านย่อยที่อยู่ภายใต้บริษัทเดียวกัน โดยปกติแล้วร้านค้าเหล่านี้จะพบได้ภายในห้างสรรพสินค้า หรือที่ถนนคนเดิน ร้านค้าต่างๆ
สหพันธรัฐบอสเนียและเฮอร์เซโกวีนา

สหพันธรัฐบอสเนียและเฮอร์เซโกวีนา (บอสเนีย, โครเอเชีย, เซอร์เบีย:) เป็นหนึ่งในหน่วยการเมืองสองส่วนที่ประกอบกันเป็นประเทศบอสเนียและเฮอร์เซโกวีนา (อีกหน่วยหนึ่งคือเรปูบลิกาเซิร์ปสกา) ประชากรส่วนใหญ่เป็นชาวบอสนีแอก รองลงไปเป็นชาวโครแอตและชาวเซิร์บ
การปกครอง.
สหพันธรัฐบอสเนียและเฮอร์เซโกวีนาประกอบด้วยรัฐ 10 รัฐ ได้แก่
โพธิ์ สุขน้อย

โพธิ์ สุขน้อย เกิดเมื่อวันอังคารที่ 12 กรกฎาคม พ.ศ. 2481 ที่อำเภอตลิ่งชัน จังหวัดธนบุรี (เขตตลิ่งชัน กรุงเทพมหานครในปัจจุบัน) เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2503 ที่ กรุงโรม ในรุ่นไลท์เวท รอบแรกได้ชนะบาย รอบสองแพ้ ดิก แมกแทกการ์ต จากสหราชอาณาจักร ตกรอบ 
โพธิ์ศึกษาชั้นประถมที่โรงเรียนประชาบาลวัดมะกอก ชั้นมัธยมศึกษาที่โรงเรียนมัธยมวัดสระเกศ และศึกษาต่อที่โรงเรียนจ่าอากาศ โดยเข้าประจําการ ติดยศจ่าอากาศโท เมื่อวันที่ 28 พฤศจิกายน พ.ศ. 2500 สําเร็จการศึกษาเหล่าทหารสรรพาวุธ โรงเรียนการอาวุธ ในพ.ศ. 2502 มีความก้าวหน้าในหน่าที่ราชการกรมสรรพาวุธทหารอากาศ ติดยศ นาวาอากาศโท เมื่อวันที่ 1 ตุลาคม พ.ศ. 2532 และเกษียณอายุราชการ วันที่ 1 ตุลาคม พ.ศ. 2541 
โพธิ์ สุขน้อยเริ่มฝึกหัดชกมวยกับอาจารย์ สำเภา ช่วยวงศ์ญาติ ขณะเรียนชั้น ม.1 โรงเรียนมัธยมวัดสระเกศ เมื่อ พ.ศ. 2493 และอาจารย์ประเสริฐ บุรุษรัตนพันธ์ ที่บ้านมะลิวัลย์ (องค์การอาหารและเกษตรแห่งสหประชาชาติ FAO) เคยเป็นตัวแทนมวยสากลสมัครเล่นของโรงเรียน ได้รางวัลชนะเลิศของกรมพลศึกษาเมื่อ พ.ศ. 2495 เป็นตัวแทนทีมชาติไทยแข่งขันกีฬาแหลมทอง พ.ศ. 2502 ขณะเป็นนักเรียนโรงเรียนนายจ่าอากาศ ได้รางวัลชนะเลิศ เป็นแชมป์มวยสากลสมัครเล่นแห่งประเทศไทย รุ่น น้ําหนัก 126 ปอนด์ 3 สมัย (พ.ศ. 2502 2503 และ 2506) และเป็นตัวแทนทีมชาติไทยเข้าแข่งขันกีฬาโอลิมปิก พ.ศ. 2503
เสียชีวิต.
โพธิ์ได้รับการวินิจฉัยด้วยภาวะสมองเสื่อมระยะเริ่มต้น ตั้งแต่ พ.ศ 2557 ได้รับยาจากโรงพยาบาลศิริราช และการดูแลรักษาจากครอบครัวที่บ้านคลองประเวศ จังหวัดฉะเชิงเทรา มาโดยตลอด จนกระทั่งเมื่อวันที่ 19 พฤศจิกายน พ.ศ 2566 เข้ารับการรักษาที่โรงพยาบาลสิรินธรด้วยอาการปอด อักเสบติดเชื้อ และเสียชีวิตด้วยอาการสงบ ในวันที่ 10 ธันวาคม พ.ศ 2566 เวลา 22.20 น.
น้ำแม่ลาว

น้ำแม่ลาว (ไทยถิ่นเหนือ:) เป็นแม่น้ำสายหนึ่งในจังหวัดเชียงราย มีต้นน้ำเกิดจากดอยนางแก้วในทิวเขาผีปันน้ำ ในเขตบ้านขุนลาว ตำบลแม่เจดีย์ใหม่ อำเภอเวียงป่าเป้า จังหวัดเชียงราย ไหลผ่าน อำเภอเวียงป่าเป้า อำเภอแม่สรวย จากนั้นเป็นเส้นแบ่งเขตอำเภอพานกับอำเภอแม่ลาว เข้าอำเภอแม่ลาว อำเภอเมืองเชียงราย เข้าสู่อำเภอเวียงชัย และท้ายน้ำเป็นเส้นกั้นเขตระหว่างอำเภอเวียงชัยกับอำเภอเมืองเชียงราย บรรจบน้ำแม่กกท้ายฝายเชียงราย
แฮร์มัน มิงค็อฟสกี

แฮร์มัน มิงค็อฟสกี  เป็นนักคณิตศาสตร์ชาวเยอรมัน เกิดที่หมู่บ้านอาเลกโซตา (Aleksota) ในจักรวรรดิรัสเซีย (ปัจจุบันคือเมืองเคานัส ประเทศลิทัวเนีย) ในครอบครัวชาวยิว ในปี ค.ศ. 1872 ครอบครัวของเขาก็ย้ายไปอยู่ที่เมืองเคอนิชส์แบร์ค มิงค็อฟสกีเรียนหนังสือและทำงานเป็นอาจารย์สอนตามสถาบันต่าง ๆ รวมถึงสถาบันเทคโนโลยีแห่งสหพันธ์สวิส ซือริช ที่อัลเบิร์ต ไอน์สไตน์ ศึกษาอยู่ จนถึง ค.ศ. 1902 เขาก็ย้ายไปที่เกิททิงเงินและทำงานใกล้ชิดกับดาวิท ฮิลเบิร์ท จนกระทั่งเสียชีวิตด้วยอาการไส้ติ่งอักเสบ ในปี ค.ศ. 1909
มิงค็อฟสกีมีผลงานทางคณิตศาสตร์มากมาย ที่สำคัญคือ ในปี ค.ศ. 1907 เขาได้สร้าง "ปริภูมิ-เวลาแบบมินคอฟสกี" (Minkowski space) ซึ่งเป็นแบบจำลองเรขาคณิตเพื่อใช้ศึกษาทฤษฎีสัมพัทธภาพพิเศษ แบบจำลองนี้มีส่วนช่วยให้ไอน์สไตน์ค้นพบทฤษฎีสัมพัทธภาพทั่วไปในอีก 8 ปีต่อมา
ชื่อของมิงค็อฟสกีได้รับการนำไปตั้งเป็นชื่อดาวเคราะห์น้อย (12493 Minkowski) และ M-matrix ในเวลาต่อมา
30+ โสด On Sale

30+ โสดออนเซล เป็นภาพยนตร์ไทย กำกับโดย พุฒิพงศ์ พรหมสาขา ณ สกลนคร นำแสดงโดย เฌอมาลย์ บุญยศักดิ์, อารักษ์ อมรศุภศิริ, พิจิตตรา สิริเวชชะพันธ์, สุดารัตน์ บุตรพรหม และ เดิมพัน อยู่วิทยา ภาพยนตร์ทำรายได้ 70 ล้านบาท
เรื่องย่อ.
เรื่องราวของ อิง (พลอย เฌอมาลย์) ช่างภาพสาวซึ่งถูก ก้อง (เจมส์ แมคกี) แฟนหนุ่มที่คบกันมา 7 ปีทิ้งและไปแต่งงานกับสาวอื่นทำให้สองเพื่อนรักอย่าง มิ้นท์ (เจี๊ยบ พิจิตตรา) และ ย้งยี้ (ตุ๊กกี้ สุดารัตน์) ต้องคอยหาคู่เดทให้กับอิงแต่ไม่ถูกใจอิงเลยสักคนจนเธอได้พบกับ จืด (เป้ อารักษ์) พ่อค้าหมูปิ้งเจ้าของฉายา หมอดูหมูปิ้ง ดูดวงให้จนเกิดเป็นความรักขึ้นมาแบบไม่รู้ตัวแต่จืดก็ได้พบกับอุปสรรคใหญ่เมื่อ แทน (ต้น เดิมพัน) ตากล้องหนุ่มไฮโซได้ก้าวเข้ามาในความรักของเขากับอิงซึ่งสุดท้ายแล้วอิงจะเลือกใครระหว่าง จืด กับ แทน
ประเทศอำนาจนำภูมิภาค

ประเทศอำนาจนำภูมิภาค  เป็นรัฐซึ่งมีความสามารถที่จะแผ่อิทธิพลในระดับภูมิภาค ซึ่งแม้จะไม่ใช่ทั้งอภิมหาอำนาจหรือมหาอำนาจ แต่ก็มีความสามารถในการแผ่อิทธิพลในภูมิภาคของตนเอง
<templatestyles src="Template:TOC limit/styles.css" />
ดูเพิ่ม.
ประเทศอำนาจปานกลาง
 <templatestyles src="การอ้างอิง/styles.css"/>^ ถือเป็นมหาอำนาจ 
 <templatestyles src="การอ้างอิง/styles.css"/>^ สมาชิกของออคัส
 <templatestyles src="การอ้างอิง/styles.css"/>^ สมาชิกของบริกส์
 <templatestyles src="การอ้างอิง/styles.css"/>^ สมาชิกของ CIVETS
 <templatestyles src="การอ้างอิง/styles.css"/>^ สมาชิกของ D-8
 <templatestyles src="การอ้างอิง/styles.css"/>^ สมาชิกของกลุ่ม 7
 <templatestyles src="การอ้างอิง/styles.css"/>^ สมาชิกของ G-14
 <templatestyles src="การอ้างอิง/styles.css"/>^ สมาชิกของ G-15
 <templatestyles src="การอ้างอิง/styles.css"/>^ สมาชิกของกลุ่ม 20
 <templatestyles src="การอ้างอิง/styles.css"/>^ สมาชิกของMIKTA
 <templatestyles src="การอ้างอิง/styles.css"/>^ สมาชิกของN-11
 <templatestyles src="การอ้างอิง/styles.css"/>^ สมาชิกของโอเปก
 <templatestyles src="การอ้างอิง/styles.css"/>^ สมาชิกของควอด
 <templatestyles src="การอ้างอิง/styles.css"/>^ สมาชิกขององค์การความร่วมมือเซี่ยงไฮ้ (SCO)
 <templatestyles src="การอ้างอิง/styles.css"/>^ หนึ่งใน G4 nations
 <templatestyles src="การอ้างอิง/styles.css"/>^ สมาชิกถาวรของคณะมนตรีความมั่นคงแห่งสหประชาชาติ
วอลเลย์บอลชายชิงแชมป์โลก รุ่นอายุไม่เกิน 21 ปี 2015

วอลเลย์บอลชายชิงแชมป์โลก รุ่นอายุไม่เกิน 21 ปี 2015  จัดขึ้นในประเทศเม็กซิโก ระหว่างวันที่ 11–20 กันยายน ค.ศ. 2015 (พ.ศ. 2558)
ทีมที่ผ่านการคัดเลือก.
สหพันธ์วอลเลย์บอลระหว่างประเทศ รายงานถึงการคัดเลือกทีมเข้าแข่งขันวอลเลย์บอลชายชิงแชมป์โลก รุ่นอายุไม่เกิน 21 ปี เมื่อวันที่ 14 ธันวาคม พ.ศ. 2556
การแบ่งกลุ่ม.
การจับฉลากแบ่งสายจัดขึ้นที่เมืองตีฮัวนา, ประเทศเม็กซิโก เมื่อวันที่ 25 มิถุนายน พ.ศ. 2558 ตัวเลขในวงเล็บหมายถึงอันดับโลก ณ วันที่ ณ เดือนธันวาคม พ.ศ. 2557
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัลรายบุคคล.
<templatestyles src="Col-begin/styles.css"/>
สะบายดี วันวิวาห์

สะบายดี วันวิวาห์ ออกฉายเมื่อวันที่ 2 มิถุนายน พ.ศ. 2554 กำกับโดย ศักดิ์ชาย ดีนาน เป็นบทสรุปของหนังไตรภาคชุดสะบายดี ซึ่งภาคแรกคือ "สะบายดี หลวงพะบาง" ฉายในปี 2551 ส่วนภาคสอง คือ "สะบายดี 2 ไม่มีคำตอบจากปากเซ" ฉายในปี 2553 และในปี 2554 "สะบายดี วันวิวาห์" นำแสดงโดย ปกรณ์ ฉัตรบริรักษ์ และคำลี่ พิลาวง
เชน (ปกรณ์ ฉัตรบริรักษ์) ทำงานเป็นนักเขียนสกู๊ปให้กับนิตยสารชั้นนำฉบับหนึ่ง เชนเคยเดินทางมาทำข่าวที่ประเทศลาวเมื่อ 6 เดือนก่อน ในครั้งนั้นเขาได้รู้จักกับ คำ (คำลี่ พิลาวง) หญิงสาวชาวลาวที่เขารู้สึกผูกพันและชอบพอกับเธอ เขาให้สัญญาว่าจะกลับมาเยือนที่นี่อีกครั้ง เชนทำตามคำมั่นโดยไม่คาดคิดมาก่อนว่าการกลับมาเยือนครั้งนี้จะทำให้เกิดเรื่องราวโกลาหลจนถึงขั้นต้องแต่งงานกับเธอ โดยทั้งที่เขาและเธอก็ยังไม่มั่นใจและไม่แน่ใจในงานแต่งงานครั้งนี้นัก ด้วยความแตกต่างทางวัฒนธรรมและวิถีชีวิตหลาย ๆ ด้าน ทั้งความทันสมัยของคนเมืองซึ่งดูขัดแย้งกับความงดงามและเรียบง่ายแบบดั้งเดิมของวิถีชีวิตชาวลาว เวลา 3-4 วันก่อนงานแต่งงาน ชายหนุ่มจากเมืองใหญ่ และหญิงสาวในเมืองเล็กที่มีวัฒนธรรมแตกต่างกัน ทั้งคู่ต้องเรียนรู้และปรับตัวร่วมกันเพื่อที่จะเริ่มต้นชีวิตครอบครัวใหม่ให้ได้ ขณะเดียวกัน ฝน (ธนิยา อำมฤตโชติ) เพื่อนสาวสมัยเรียนของเชน เริ่มเข้ามาพัวพันกับความรักของพวกเขา
ละติฟา อัลซัยยัต

ละติฟา อัลซัยยัต (8 สิงหาคม ค.ศ. 1923 – 10 กันยายน ค.ศ. 1996) เป็นนักเขียนชาวอียิปต์ เกิดที่เมืองดาเมียตตา ในจักรวรรดิออตโตมัน (ปัจจุบันอยู่ในประเทศอียิปต์) เรียนจบจากมหาวิทยาลัยไคโร ก่อนจะทำงานเป็นอาจารย์สอนภาษาอังกฤษที่นั่น ในปี ค.ศ. 1960 อัลซัยยัตได้ออกหนังสือ "The Open Door" ซึ่งมีเนื้อหาเกี่ยวกับการเมืองอียิปต์ช่วงทศวรรษ 1950 นวนิยายเรื่องนี้ได้รับความนิยมจนถูกนำไปสร้างเป็นภาพยนตร์ในปี ค.ศ. 1963 เธอทำงานสอนหนังสือและเขียนบทความต่าง ๆ จนกระทั่งเสียชีวิตด้วยโรคมะเร็งในปี ค.ศ. 1996
ในปี ค.ศ. 2015 กูเกิล ดูเดิลได้ฉลองครบรอบ 92 ปี ชาตกาลของอัลซัยยัต
อาติกาห์ ฮาซิโฮลัน

อาติกาห์ ฮาซิโฮลัน (เกิด 3 สิงหาคม ค.ศ. 1982) เป็นนักแสดงชาวอินโดนีเซีย เธอได้ยกย่องแม่ของเธอ รัตนา ซารัมพีท นักเขียนบทละคร ศิลปินผู้ทรงอิทธิพลและผู้กำกับ "Satu Merah Panggung (One Red Stage)" ว่าเป็นผู้ที่ทำให้เธอรู้จักโลกละครเวทีตั้งแต่ยังเด็กๆ เธอเริ่มต้นอาชีพนักแสดงหลังจากสำเร็จการศึกษาจากมหาวิทยาลัยในปี ค.ศ. 2006.
เธอแสดงในภาพยนตร์ครั้งแรกเรื่อง "Love for Share" โดยการแสดงของเธอได้รับการยกย่องจากเดอะจาการ์ต้าโพสต์ว่า "ควรค่ากับการชม" หลังจากนั้น เธอก็มีผลงานเป็นโปรเจ็กต์หลากหลายแนว และรับบทนำครั้งแรกในเรื่อง "Sister n" ที่เธอรับบทเจ้าของบ้านพักคนชราที่มีเหตุฆาตกรรมมากมาย นอกจากนี้เธอยังรับบทนำในโรแมนติกดราม่าเรื่อง "Love potpourri" และบทสมทบของผู้กำกับโจโก อันวาร์ เรื่อง "Forbidden Door"
ในปี ค.ศ. 2009 ฮาซิโฮลันแสดงนำในภาพยนตร์เรื่อง "Jamila dan Sang Presiden (2009)" ซึ่งภาพยนตร์เรื่องนี้ก็ได้รับเลือกให้เข้าชิงรางวัลออสการ์ในสาขาภาพยนตร์ภาษาต่างประเทศยอดเยี่ยม จากภาพยนตร์เรื่องนั้นทำให้อาติกาห์ได้รับเสียงวิจารณ์ชื่นชมและเสียงยกย่องในงานเทศกาลภาพยนตร์ในประเทศและต่างประเทศ และการแสดงนำของเธอในเรื่อง "Maida’s House (2009)" ยังทำให้เธอได้รับการเสนอชื่อชิงรางวัลอินโดนีเซียน มูฟวี อวอร์ด สาขานักแสดงนำหญิงยอดเยี่ยม ในปีนั้นด้วย
ฮาซิโฮลันสำเร็จการศึกษาจากมหาวิทยาลัยโมนาชในเมืองเมลเบิร์น ประเทศออสเตรเลีย ในสาขาสื่อและจิตวิทยา การมีส่วนเกี่ยวข้องของเธอในการเคลื่อนไหวเพื่อสังคมและการต่อสู้เพื่อต่อต้านการค้ามนุษย์ทำให้เธอได้มีส่วนร่วมในรางวัลอินโดนีเซีย อาชีฟเมนต์ อวอร์ด ปี 2010 จากการมีส่วนร่วมต่อการค้นหาคนหรือกลุ่มคนที่สามารถสร้างอิทธิพลในแง่บวกต่อสังคมได้ ในเวลาว่างเธอใช้เวลาไปกับการดำน้ำสคูบา การอ่านหนังสือและการเดินทาง นอกจากนี้เธอพูดภาษาอังกฤษและอินโดนีเซียได้อย่างคล่องแคล่ว
เฮนเบน

เฮนเบน ชื่อวิทยาศาสตร์: "Hyoscyamus niger" เป็นพืชในวงศ์ Solanaceae พบตามที่รกร้างในยุโรป มีหลากหลายสายพันธุ์ เป็นพืชล้มลุกเเละพืชชนิดหนึ่งที่มีกลิ่นเหม็น ลำต้นหยาบเหนียว มีขน ดอกสีเหลืองอ่อน ฐานมีสีม่วงเล็กน้อย กลีบใบหุ้มดอกเเละวงกลีบดอกเป็นรูประฆัง เกสรตัวผู้มีสีม่วงเข้ม รังไข่มีลักษณะคล้ายวงรี ผลเป็นแคบซูลมีกลีบเลี้ยงคล้ายกระดาษหุ้ม มีฤทธิ์หลอนประสาท ทำให้เซื่องซึม หากรับประทานเมล็ดเข้าไปจะได้รับพิษเเละเกิดอาการต่างๆ เช่น หน้าเเดง กระวนกระวาย หัวเราะเเละร้องไห้ไม่หยุด เกิดอาการหลอน ในรายที่อาการหนักจะหลับใน สลบหรือเสียชีวิต
บรูมกานาเรียส

บรูมกานาเรียส (ชื่อวิทยาศาสตร์: "Genista canariensis") เป็นพืชในวงศ์ถั่ว เป็นไม้พุ่มไม่ผลัดใบขนาดเล็ก ดอกช่อสีเหลืองสด ฝักมีขน ถิ่นกำเนิดที่กานาเรียส ใช้เป็นไม้ประดับ พบในรัฐแคลิฟอร์เนีย สหรัฐ และประเทศเม็กซิโก มีผู้นำมาปลูกในทวีปยุโรปและกระจายพันธุ์ถึงประเทศสเปน มีสารไซติซีนที่ทำให้เกิดอาการประสาทหลอนอย่างอ่อน
ว่านหงส์เหิร

ว่านหงส์เหิร ชื่อวิทยาศาสตร์: "Coriaria thymifolia" เป็นพืชในวงศ์ Coriariaceae เป็นไม้พุ่ม ลำต้นสูงชะลูด มีใบสลับระนาบเดียวบนกิ่งสั้นๆที่เกิดในแนวข้าง ดอกช่อขนาดเล็ก ผลสีม่วงเข้ม ฉ่ำน้ำ มีถิ่นกำเนิดในเทือกเขาแอนดีส ประเทศเอกวาดอร์ มีสารออกฤทธิ์หลายชนิด เช่น เซสคิวเทอร์พีน ซูโคตูตีน ทำให้เกิดอาการประสาทหลอน รู้สึกเหมือนจะบินไปในอากาศได้คล้ายนก พืชนี้มักจะถูกเข้าใจผิดว่าเป็นบลูเบอร์รี แต่ผลของพืชชนิดมีพิษ
ฟ็อลคส์วาเกินอาเรนา

ฟ็อลคส์วาเกินอาเรนา  เป็นสนามฟุตบอลแห่งหนึ่งในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี ปัจจุบันเป็นสนามเหย้าของสโมสรเฟาเอ็ฟเอ็ล ว็อลฟส์บวร์ค ซึ่งลงเล่นในรายการบุนเดิสลีกาของเยอรมนี สนามแห่งนี้ก่อสร้างตั้งแต่ปี ค.ศ. 2001 และเปิดอย่างเป็นทางการเมื่อวันที่ 13 ธันวาคม ค.ศ. 2002 มีความจุ 30,000 คน ชื่อของสนามแห่งนี้มีที่มาจากบริษัทโฟล์กสวาเกน ซึ่งเป็นทั้งผู้สนับสนุนหลักของสโมสรว็อลฟส์บวร์คและสนามฟุตบอล ฟ็อลคส์วาเกินอาเรนาถูกใช้แทนที่สนามเฟาเอ็ฟเอ็ล-ชตาดีอ็อนอัมเอ็ลส์เทอร์เวค  ซึ่งมีความจุ 17,600 คน ซึ่งเป็นสนามเหย้าเดิมของสโมสร
ซูแปร์โกปปาอีตาเลียนา 2015

ซูแปร์โกปปาอีตาเลียนา ฤดูกาล 2015 เป็นครั้งที่ 28 ของ ซูแปร์โกปปาอีตาเลียนา, อิตาเลียนฟุตบอลซูเปอร์คัพ. นัดนี้จะลงเล่นในวันที่ 8 สิงหาคม ค.ศ. 2015 ที่ สนามกีฬาเซี่ยงไฮ้ ใน เซี่ยงไฮ้, ประเทศจีน. กับยูเวนตุสชนะทั้งสองรายการทั้งแชมป์ เซเรียอา ฤดูกาล 2014–15 และ โคปป้า อิตาเลีย ฤดูกาล 2014–15, เกมนี้เป็นการลงสนามระหว่าง ยูเวนตุส และ รองแชมป์ โคปป้า อิตาเลีย ฤดูกาล 2014–15 ลาซีโอ. ยูเวนตุดชนะเกมนี้ไปด้วยสกอร์ 2–0. 
ภูมิหลัง.
ยูเวนตุสทำสถิติลงสนามเป็นครั้งที่ 11 และได้รับชัยชนะในถ้วยนี้เป็นสถิติครั้งที่เจ็ดจากการลงสนามสี่ครั้งในซูแปร์โกปปา ที่มีการบันทึกสถิติทั้งหมดของพวกเขาแบ่งออกเป็นชนะเจ็ดครั้งและแพ้สี่ครั้ง. ลาซีโอทำสถิติลงสนามเป็นครั้งที่ 6 และครั้งแรกตั้งแต่ปี ค.ศ. 2013 ที่มีการบันทึกสถิติทั้งหมดของพวกเขาโดยแบ่งเป็นชนะสามครั้งและแพ้สองครั้ง. สองทีม ทั้งสองทีมเคยพบกันมาแล้วสองครั้ง (1998, 2013), แต่ชนะกันทีมละครั้ง. นี่ถือเป็นครั้งที่ห้าของทีมรองแชมป์โคปป้า อิตาเลียได้ลงสนาม, และไม่มีทีมไหนที่ชนะเลิศถ้วยนี้ในฐานะตัวแทนทีมรองแชมป์.
โรงพยาบาลนครปฐม

โรงพยาบาลนครปฐม เป็นโรงพยาบาลศูนย์ของส่วนภูมิภาคของกระทรวงสาธารณสุข ตั้งอยู่เลขที่ 196 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม แต่เดิมเป็นโรงพยาบาลในสังกัดกรมการแพทย์ กระทรวงสาธารณสุข เปิดให้บริการตั้งแต่ปี พ.ศ. 2495 เป็นโรงพยาบาลศูนย์ระดับตติยภูมิ ขนาด 722 เตียง
ประวัติ.
แต่เดิมโรงพยาบาลนครปฐม ตั้งอยู่บนถนนหลังพระ ตำบลพระปฐมเจดีย์ อำเภอเมืองนครปฐม จังหวัดนครปฐม เป็นย่านชุมชนที่มีความหนาแน่น มีเนื้อที่ประมาณ 13 ไร่เศษ เป็นทรัพย์สินส่วนของ เทศบาลเมืองนครปฐม อาคารบริการมีเพียง ตึกอำนวยการชั้นเดียว 1 หลัง เรือนผู้ป่วยสามัญ และตึกสงฆ์อาพาธ 3 หลัง 
ในปี 2505 นายพล วงศาโรจน์ ผู้ว่าราชการจังหวัดนครปฐม นายมานิตย์ พงษ์ไพบูลย์ ผู้อำนวยการโรงพยาบาลนครปฐม แลข้าราชการ พ่อค้า ประชาชน ร่วมกันวางโครงการย้ายโรงพยาบาล ไปยังสถานที่ๆ เหมาะสมกว่า ด้วยการสนับสนุนจากเงินงบประมาณของรัฐ เงินบริจาคสมทบจากภาคเอกชนและประชาชนทั่วไป จำนวน 7,245,899.50 บาท
ต่อมาในปี 2506-2509 ได้ดำเนินการก่อสร้าง โรงพยาบาลแห่งใหม่ บริเวณหน้าโรงเรียนพระปฐมวิทยาลัย ซึ่งแต่เดิมเป็นที่ราชพัสดุในความดูแลของกระทรวงศึกษาธิการ จนแล้วเสร็จในวันที่ 11 มีนาคม 2509 ฯพณฯ นายกรัฐมนตรี จอมพลถนอม กิตติขจร ได้ทำพิธีเปิดโรงพยาบาลแห่งนี้
เครเฟ็ลท์

เครเฟ็ลท์  เป็นเมืองหนึ่งในรัฐนอร์ทไรน์-เว็สท์ฟาเลิน ประเทศเยอรมนี มีฐานะเป็นเมืองอิสระ ("kreisfreie Stadt") ตามการบริหารเขตปกครองของเยอรมนี ตั้งอยู่ทางทิศตะวันตกของประเทศและของรัฐ ปัจจุบันมีประชากรราว 222,000 คน เมืองใหญ่แห่งอื่นที่ตั้งอยู่ใกล้เคียงได้แก่ ดืสบูร์ก (ประชากร 486,000 คน) ห่างออกไปทางทิศตะวันออกเฉียงเหนือราว 16 กิโลเมตร ดึสเซลดอร์ฟ (ประชากร 598,000 คน) ห่างออกไปทางทิศตะวันออกเฉียงใต้ราว 18 กิโลเมตร และเมินเชนกลัดบัค (ประชากร 255,000 คน) ทางทิศตะวันตกเฉียงใต้ราว 20 กิโลเมตร
เครเฟ็ลท์เป็นส่วนหนึ่งของ "เขตปริมณฑลไรน์-รูห์ร" ซึ่งมีประชากรทั้งหมดราว 9.9 ล้านคน มีอาณาเขตติดต่อกับรูห์รเกอบีท ("Ruhrgebiet") ซึ่งเป็นเขตชุมชนเมืองที่ประกอบด้วยเมืองหลายแห่งเชื่อมต่อกันขนาดใหญ่ที่สุดในเยอรมนี เครเฟ็ลท์มีฉายาว่า "เมืองแห่งไหมและกำมะหยี่" เนื่องจากเคยเป็นแหล่งผลิตไหมในช่วงคริสต์ศตวรรษที่ 18–19 ชื่อเดิมของเมืองคือ "Crefeld" (อ่านว่าเครเฟ็ลท์เช่นเดียวกัน) จนกระทั่งเปลี่ยนมาใช้ชื่อ "Krefeld" ตั้งแต่ปี ค.ศ. 1929 เป็นต้นมา
ภูมิศาสตร์.
เครเฟ็ลท์ตั้งอยู่บนที่ราบนีเดอร์ไรน์ ("Niederrheinisches Tiefland") ทางทิศตะวันตกเฉียงเหนือของประเทศเยอรมนี แม่น้ำไรน์ตั้งอยู่ห่างจากตัวเมืองชั้นในไปทางทิศตะวันออกราว 7 กิโลเมตร บริเวณที่ติดแม่น้ำอยู่ในเขตลินน์ (Linn) ซึ่งยังอยู่ในเขตการปกครองของเครเฟ็ลท์ แม่น้ำไรน์ไหลผ่านเครเฟ็ลท์ด้วยความยาวทั้งสิ้น 6.2 กิโลเมตร ความกว้างอยู่ระหว่าง 320–400 เมตร เครเฟ็ลท์มีพื้นที่ทั้งสิ้น 137.78 ตารางกิโลเมตร ส่วนที่กว้างที่สุดระหว่างทิศเหนือ-ใต้ยาว 12 กิโลเมตร ระหว่างทิศตะวันออก-ตะวันตกยาว 13.1 กิโลเมตร พื้นที่ใจกลางเมืองมีความสูงจากระดับน้ำทะเลเฉลี่ย 39 เมตร จุดที่สูงที่สุดได้แก่ อินราเทอร์แบร์ก ("Inrather Berg") สูง 87 เมตรเหนือระดับน้ำทะเลปานกลาง เป็นภูเขาที่สร้างจากซากปรักหักพังของเมืองตั้งแต่สมัยสงครามโลกครั้งที่สอง คาพุสิเนอร์แบร์ก ("Kapuzinerberg") สูง 77 เมตร ซึ่งเคยเป็นแหล่งทิ้งขยะจากครัวเรือน และ ฮึลเซอร์แบร์ก ("Hülser Berg") สูง 63 เมตร
ภูมิอากาศของเครเฟ็ลท์เป็นแบบอากาศชายฝั่งทะเล ซึ่งได้รับอิทธิพลจากมหาสมุทรแอตแลนติกทางทิศตะวันตกเฉียงเหนือ โดยอากาศไม่หนาวหรือร้อนเกินไป ฤดูหนาวมีหิมะตกน้อย ฤดูร้อนไม่ร้อนมากและเป็นฤดูที่มีปริมาณน้ำฝนสูงสุดของปี โดยปริมาณหยาดน้ำฟ้าเฉลี่ยทั้งปีอยู่ที่ 760 มิลลิเมตร อุณหภูมิเฉลี่ยทั้งปีอยู่ระหว่าง 10.6 °C และ 11.1 °C
การแบ่งเขตการปกครอง.
เมืองเครเฟ็ลท์แบ่งการปกครองออกเป็น 9 เขต ("Stadtbezirk") ได้แก่ "Stadtmitte, West, Nord, Hüls, Süd, Fischeln, Oppum-Linn, Ost" และ "Uerdingen" แต่ละเขตประกอบด้วยสภาผู้แทนเขตและนายกเทศมนตรีเขต ซึ่งสมาชิกสภาได้รับการเลือกตั้งโดยตรงจากประชาชนในเขตนั้น ๆ นอกจากนี้เมืองเครเฟ็ลท์ยังสามารถแบ่งเขตดังกล่าวออกเป็นเขตย่อย ("Stadtteil") ได้อีก 19 เขต ได้แก่
เมืองพี่น้อง.
เครเฟ็ลท์มีเมืองพี่น้อง ดังนี้
ดาร์บีแมนเชสเตอร์

ดาร์บีแมนเชสเตอร์  เป็นการแข่งขันฟุตบอลระหว่างแมนเชสเตอร์ซิตีกับแมนเชสเตอร์ยูไนเต็ด
สถิติ.
"สถิติล่าสุดเมื่อวันที่ 6 เมษายน 2025"
ยิงประตูสูงสุด
เกียรติประวัติ.
<br>
เนชันนัลลีก

เนชันนัลลีก  หรือรู้จักอย่างเป็นทางการในชื่อ แวนารามาเนชันนัลลีก  ด้วยเหตุผลด้านผู้สนับสนุน เป็นการแข่งขันลีกฟุตบอลอาชีพในอังกฤษ โดยแข่งขันกันระหว่าง 24 สโมสร เนชันนัลลีกเป็นดิวิชันแรกของเนชันนัลลีก และขั้นที่ 1 ของระบบเนชันนัลลีก (เอ็นเอฟแอล) และระดับที่ห้าของระบบลีกฟุตบอลอังกฤษ รองจากพรีเมียร์ลีก และอีเอฟแอลลีก ผู้ชนะเลิศเนชันนัลลีก จะเลื่อนชั้นสู่อีเอฟแอลลีกทู หนึ่งในดิวิชันของอิงกลิชฟุตบอลลีก แต่เดิม ลีกมีชื่อว่า คอนเฟอเรนซ์เนชันนัล ก่อนจะเปลี่ยนชื่อเป็น เนชันนัลลีก ตั้งแต่ฤดูกาล 2015–16
อดีตสโมสรอิงกลิชฟุตบอลลีกที่แข่งขันในเนชันนัลลีก ได้แก่ ฟอเรสต์กรีนโรเวอส์, โอลดัมแอทเลติก, รอชเดล, โยวิลทาวน์, ฮาร์ตลีพูลยูไนเต็ด, สคันทอร์ปยูไนเต็ด และซัตตันยูไนเต็ด สโมสรที่อยู่ในดิวิชันนี้ยาวนานที่สุดคือ อีสต์ลีห์ โดยแข่งขันในเนชันนัลลีกตั้งแต่ฤดูกาล 2014–15
ประวัติลีก.
อลิอันซ์ พรีเมียร์ลีก.
เนชันนัลลีก ก่อตั้งขึ้นในปี ค.ศ.1979 ในชื่อ อลิอันซ์พรีเมียร์ลีก และจัดการแข่งขันอย่างเป็นทางการครั้งแรกในฤดูกาล1979–80 และถือเป็นครั้งแรกที่มีการจัดแข่งขันอย่างเต็มรูปแบบ สำหรับการแข่งขันในระดับที่ต่ำกว่าลีกอาชีพ การหาสโมสรเข้าร่วมการแข่งขันนั้นมาจากสโมสรในนอร์ธเทิร์น พรีเมียร์ลีก และเซาท์เทิร์นลีก โดยสโมสรที่ชนะเลิศในฤดูกาลแรกคือสโมสรฟุตบอลอัลทริงแฮม 
การจัดการแข่งขันอลิอันซ์ พรีเมียร์ลีก ส่งผลให้เกิดการพัฒนาวงการฟุตบอลในระดับล่าง และยกระดับฐานะทางการเงินของสโมสรเล็กๆในอังกฤษอย่างเป็นรูปธรรม โดยในฤดูกาล 1984–85 มีผู้สนับสนุนหลักอย่างเป็นทางการเป็นครั้งแรกคือบริษัท โกลา ผู้ผลิตอุปกรณ์กีฬา ทำให้มีการตั้งชื่อการแข่งขันตามผู้สนับสนุนหลักว่า "โกลา ลีก"
ฟุตบอลคอนเฟอเรนซ์.
ฤดูกาล 1986–87 ได้มีการเปลี่ยนชื่อลีกเป็น ฟุตบอลคอนเฟอเรนซ์ และมีชื่อในการแข่งขันตามผู้สนับสนุนรายใหม่ว่า "จีเอ็ม วูซ์ฮอลล์ คอนเฟอเรนซ์" โดยในฤดูกาลนี้ฟุตบอลลีกของอังกฤษ ได้ยอมรับให้มีการเลื่อนชั้นและตกชั้น ระหว่างสโมสรที่ชนะเลิศในการแข่งขันฟุตบอลคอนเฟอเรนซ์ และสโมสรที่ได้อันดับสุดท้ายในระดับดิวิชัน 4 (ปัจจุบันเปลี่ยนชื่อเป็นฟุตบอลลีกทู) โดยสโมสรแรกที่ได้เลื่อนชั้นสู่ลีกอาชีพจากการชนะเลิศในฟุตบอลคอนเฟอเรนซ์ คือ "สโมสรฟุตบอลสการ์โบโร" และสโมสรแรกที่ตกชั้นจากลีกอาชีพลงมาคือ "สโมสรฟุตบอลลินคอล์น ซิตี"
ฤดูกาล 1999–2000 ฟุตบอลคอนเฟอเรนซ์ ได้มีผู้สนับสนุนรายใหม่คือบริษัท เนชันไวด์ และใช้ชื่อในการแข่งขันว่า "เนชันไวด์ คอนเฟอเรนซ์"
ตั้งแต่ฤดูกาล 2002–2003 เป็นต้นมาฟุตบอล คอนเฟอเรนซ์ ได้รับการเพิ่มสโมสรที่จะได้รับการเลื่อนชั้นเป็น 2 สโมสร จากเดิมเฉพาะสโมสรที่ชนะเลิศ เป็นสโมสรที่ชนะเลิศ และผู้ชนะในรอบเพลย์ออฟ ที่แข่งกันระหว่างสโมสรที่ได้อันดับ 2 – อันดับ 5 ทั้งนี้มีข้อแม้ว่าสโมสรในฟุตบอลคอนเฟอเรนซ์ที่จะเลื่อนชั้นได้จะต้องมีสนามเหย้าที่ได้มาตรฐานในระดับอาชีพเท่านั้น
บลูสแควร์ พรีเมียร์.
ฤดูกาล 2006–2007 ลีกได้ผู้สนับสนุนรายใหม่ ที่มาแทนบริษัทเนชันไวด์ จึงเปลี่ยนชื่อลีกเป็นบลูสแควร์ พรีเมียร์ และใช้ชื่อนี้จนจบฤดูกาล 2013–2014
เนชันนัลลีก.
หลังจากบริษัทสคริล ได้เข้ามาเป็นผู้สนับสนุนต่อจากบลูสแควร์ ได้เพียงแค่ฤดูกาลเดียว ก็ได้บริษัทแวนอะรามา มาเป็นผู้สนับสนุนหลักรายใหม่อย่างเป็นทางการในฤดูกาล 2015–2016 และเปลี่ยนชื่อลีกเป็นเนชันนัลลีก 
" หมายเหตุ: รายชื่อเรียงตามตัวอักษรภาษาอังกฤษ"
สโมสรที่ชนะเลิศ.
ต่อมาในการแข่งขันฟุตบอลลีกทูฤดูกาล 2006–07 สโมสรบอสตัน ยูไนเต็ด ได้ถูกควบคุมทางการเงิน ทำให้สมาคมฟุตบอลอังกฤษลงโทษตัด 10 คะแนนและถูกปรับตกชั้นถึง 2 ดิวิชัน จากฟุตบอลลีกทู สู่ลีก "คอนเฟอเรนซ์ นอร์ท" เมื่อจบฤดูกาล และถูกปรับตกชั้นอีกครั้ง ลงสู่ลีกสมัครเล่น "นอร์ทเทิร์น พรีเมียร์ลีก" หลังจบฤดูกาล 2008–09
นานาเซะ นิชิโนะ

นานาเซะ นิชิโนะ (เกิด 25 พฤษภาคม 2537, ในจังหวัดโอซากะ) เป็นนักร้องไอดอลญี่ปุ่น, นักแสดง, นางแบบ และพิธีกรโทรทัศน์ เธอเป็นอดีตนักร้องสมาชิกของวงไอดอลญี่ปุ่น โนกิซากะ46 เธอมีบทบาททางโทรทัศน์และภาพยนตร์ เป็นอะซะฮิ โทะจิมะ ในเรื่อง "Asahinagu" และเป็นไอ อามาโนะ ในเรื่อง "Denei Shojo: Video Girl Ai (2018)" เธอเป็นส่วนร่วมรายการวาไรตี้โชว์ "Lion no Goo Touch" ช่อง Fuji TV
อาชีพ.
ในปี 2011 เธอคัดเลือกโนกิซากะ46และได้รับเลือกให้เป็นหนึ่งใน 36 คน สมาชิกรุ่นแรกต่อมาเธอได้รับเลือกเป็นหนึ่งในสมาชิกเลือกสำหรับการเปิดตัวของพวกเขาเพลง Guruguru Cartain ปล่อยออกมาเมื่อวันที่ 22 กุมภาพันธ์ 2012 ในวันที่ 8 พฤศจิกายน 2012 เธอเปิดตัวเป็นนางแบบพร้อมกับไม ชิระอิชิที่เป็นสมาชิกของโนกิซากะ46ด้วย
เธอเข้ามามีตำแหน่งเซ็นเตอร์เป็นครั้งแรกใน โนกิซากะ46 ซิงเกิลที่ 8 กิซุอิตะระคะตะโอะโมะอิ ของพวกเขา ซึ่งได้รับการปล่อยตัวในวันที่ 2 เมษายน 2014 เธอได้เป็นเซ็นเตอร์ 2 ซิงเกิลต่อกัน ก่อนที่จะสูญเสียตำแหน่งที่ เธอได้กลับมาที่ตำแหน่งเซ็นเตอร์ ในซิงเกิลที่ 11 ของวง อิโนะชิ วะ อุสึกุชิ ซึ่งได้รับการปล่อยตัวเมื่อวันที่ 18 มีนาคม 2015และปัจจุบัน เธอได้เป็น เซ็นเตอร์ทั้งหมด 7 ครั้งเยอะที่สุดในวง โดยแบ่งเป็น เซ็นเตอร์เดี่ยว 4 ซิงเกิล และ W center 3 ซิงเกิล
เธอปรากฏตัวในนิตยสารแฟชั่น non-no เป็นนางแบบพิเศษที่เริ่มต้นด้วยปัญหามิถุนายน 2015 ในเดือนกรกฎาคมปี 2015 เธอจะได้เล่นบทบาทแสดงนำในละครโนกิซากะ ฮะสึโมะริ เบะมาซุ
พีดีเอ็นไทยแลนด์แมนออฟเดอะเยียร์

พีดีเอ็นไทยแลนด์แมนออฟเดอะเยียร์ (PDN Thailand Man Of The Year) เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2556 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสเตอร์อินเตอร์เนชันแนล
ตัวแทนในการประกวดระดับนานาชาติ.
สัญลักษณ์สี#เปลี่ยนทาง
โอลิเวอร์ ไซกส์

โอลิเวอร์ สกอตต์ "โอลิ" ไซกส์  เกิดเมื่อวันที่ 20 พฤศจิกายน ค.ศ. 1986 เขาเป็นนักดนตรีชาวอังกฤษ เป็นที่รู้จักในฐานะนักร้องนำวงดนตรีเมทัลคอร์ บริงมีเดอะฮอไรซัน และเป็นผู้ก่อตั้งบริษัทเสื้อผ้าชื่อว่า ดรอปเดดโคลททิง